לק"י, כא בסיון תשע"ה
היחסים בין הנר"ן לח"י – אדמו"ר הזקן
1. האדמו"ר הזקן, ליקוטי תורה, ראה, כד, ב – כה, ב:

ביאור ענין התשובה שאינה על עבירות דוקא שהרי ארז"ל שיהיה כל ימיו בתשובה אלא הוא ענין השבת הנפש ששב ונושא את נפשו אליו ית' כי ירידה צורך עליה היא. ולהבין זה דלכאורה הרי בלא"ה [בלאו הכי] נש"י [נשמות ישראל]  עלו במחשבה דהיינו שאינן כמו המלאכים צבא מעלה ומטה שמקור התהוותן מבחי' דבור העליון כדכתיב וברוח פיו כל צבאם. אבל הנשמות נלקחו מאותיות מחשבתו ית' והן הן ס"ר [שישים ריבוא] אותיות שבתורה שהן כנגד ס"ר נשמות שבהם כלולים כל הנשמות שבאוצר להיותן ענפים וניצוצין המפשטים מהם וכנודע וא"כ הרי מקורן ושרשן הוא גבוה מאד נעלה ומהו העליה עוד? 

אך הנה מודעת זאת דכמו עד"מ [על דרך משל] בנפש יש כמה כחות שלמעלה מהמחשבה. כי המחשבה אינה אלא לבוש להשכל שהוא מתלבש בה ומתחלק באותיות, אבל בעצם השכל הוא מהות אחר ונעלם ממנה. כגון דבור תוספ[ו] ת ורא"ש שההשכלה עצמה אינה מסוג האותיות כלל ונעלית מהם במדרגה כי היא סברא רוחניות ונקודה א' רק שנתפסת ומתלבשת בתיבות וצירופי אותיות אלו ומתחלקות בהן כו'. ולכן השכלה אחת שבדבור התוספת היא באותיות ותיבות אלו ובהרא"ש והר"ן השכלה זו עצמה היא באותיות ותיבות אחרים והיינו שהאותיות והתיבות לגבי השכל הן כמו לבוש לבד וכלבוש תחליפם. 

ויש ג"כ בחי' שלמעלה מהשכל כי השכליים נובעים ומתחדשים תמיד חדשים לבקרים ומוכרח שיש מציאות איזה כוחות הנפש המהוה אותן והוא הנק' משכיל שהוא לשון מפעיל והוא מ"ש 'משכיל לאסף', 'משכיל לאיתן האזרחי', 'למנצח משכיל' כו'. ולכן נקרא הנפש נפש המשכלת. כן ממש יובן למעלה עליית הנשמות אחר ירידתן ממקור חוצבן מחשבה עילאה להתלבש בגוף חומרי שהעלייה הוא למעלה מעלה מהמחשבה. וזהו ענין התשובה תשוב ה' עילאה לגבי יו"ד כו'... היה הוה ויהיה וג"ע ועוה"ב ותחה"מ [וגן עדן, ועולם הבא ותחית המתים] בכלל בסקירה אחת ממש והוא מ"ש בתחלת הע"ח [העץ חיים] כשעלה ברצונו כו' שברצון ומחשבה זו נאצלו כל העולמות הן אותם הנזכרים ומובארים בספרי האמת והן אותם שאינן גלוים וידועים מריש כל דרגין עד סוף כל דרגין כולן במחשבה א' נתהוו. 

ולמשל כמו בנפש האדם כשחושב מחשבה א' זהו כלא ממש לגבי כללות המחשבה שיכול לחשוב מחשבות עד אין קץ ותכלית וכ"ש לגבי מהות ועצמות הנפש כו'. כך הוא הארת החיות הנמשכת ממנו ית' לכללות העולמות כולן דכלא ממש חשיבא קמיה ית' ואין ערוך אליו. וע"כ לית מחשבה תפיסא ביה ולכן נק' ההמשכה בשם אור א"ס שהאור אינו פועל שינוי בעצם המאור כנודע ולהיות כן ה"ז [הרי זה] תכלית כל האדם להיות נכספה וגם כלתה נפשו ליכלל בעצמותו ית' דוקא הבלתי בע"ג ולדבקה בו ולא ירצה אפילו לקבל פרס בג"ע כי הוא זיו והארה בלבד וע"י צמצומים רבים וכמארז"ל ביו"ד נברא העוה"ב כו'. והיינו מ"ש לאשתאבא בגופא דמלכא בגופא דמלכא דוקא. 

וזהו ענין התשובה שהוא השבת הנפש דהיינו לשוב למעלה ממקור מחצב נפשו דהיינו למעלה מן המחשבה, והוא העליה שאחר הירידה. ושעת הכושר לזה הוא בק"ש באמרו אחד ואהבת כו' וכמבואר בספרים שצריך למסור נפשו באחד ואין הכוונה על ציור ק"ה בפ"מ [-קידוש ה' בפועל ממש] בלבד, אלא גם ברוחניות והוא ביטול הנפש להתכלל באור ה' אחד והוא בחי' ומדרגת יחידה ועל זה אמר דוד המלך ע"ה (תהלים ל"ה) מכפירים יחידתי אודך בקהל רב. 

כי יש נרנח"י חיה הוא בחי' חכמה כמ"ש והחכמה תחיה ונשמה הוא בחי' בינה שהוא בחי' השגה כו' אבל יחידה הוא בחי' הרצון פשוט שלמעלה מן החכמה. ויחידה הוא לשון נקבה שמקבלת מיחיד כי היא רק תשוקתה ליחידו שלעולם בלבד ליכלל בעצמותו ית' דוקא וכמ"ש 'מי לי בשמים ועמך לא חפצתי בארץ' כו' שמים וארץ ג"ע עליון ותחתון בכלם לא חפצתי רק אותך ית' בלבד
. ובחי' זו ישנה אפי' בפחותי הערך כי כל אחד ואחד מישראל יש בו בטבעו בחי' מס"נ ורצון זה שלמעלה מהשכל וכמבואר בספרים
 שגם מי שאין לו אלא נפש או נפש דנפש מ"מ גם בחי' יחידה כלולה בה. 

והנה זה לעומת זה עשה האלהים שגם בסט"א יש בחי' יחידה זו שהיא בחי' רצון שלמעלה מהשכל והטעם וע"כ יכול להיות רצון חזק לאדם גם במילי דעלמא כענין רצון זה שבקדושה שלמעלה מהטעם אם ימשיך עליו עול דרך ארץ כו'. ומקור בחינה זו נק' כפירים כי כחם רב ועצום ויש בהם תגבורת החיות. ועל זה ביקש דוד המלך ע"ה מכפירים יחידתי להיות בחי' היחידה רק בקדושה בלבד ליחידו של עולם והוא בחי' ומדרגת אהבת בכל מאדך כי בכך נפשך כולל ד' בחי' נרנ"ח ובחי' בכל מאדך הוא בחי' יחידה כי מאד הוא בלי גבול כו' והיינו דאמרז"ל בכל מאדך בכל ממונך.

ולכאורה הוא פלא מה ענין הממון לבחי' מאד שהוא בחי' ומדרגה היותר גבוה שבנפש בחי' יחידה? - אך הענין כמ"ש 'צדקה תרומם גוי וחסד לאומים חטאת' (משלי, י"ד, ל"ד) פי' חטאתם של ישראל הוא הגורם חסד לאומים. כי אין צדיק בארץ אשר יעשה טוב ולא יחטא כו'. ועי"ז נמשך חסד שהוא בחי' השפעה ח"ס דלי"ת לס"א, כי ע"י כל חטא וחטא נעשה פגם בנפש ובמקור שורשה לפי שמתלבשת בנפש הבהמית והיא שמורידה וממשיכה בעמקי הקליפות והיכלות החיצונים כו'. ואמנם הצדקה תרומם גוי זה ישראל כמ"ש 'ומי כעמך', והיינו נפש הבהמית שעל ידי הצדקה שאדם עושה נפרדת ונבדלת נפש הבהמית מן הרע הגמור ומתרוממת גם היא להיות כל מדותיה ולבושיה לה' לבדו. 
והוא בחי' ומדרגת בע"ת [בעל תשובה] שהפליגו רז"ל במעלתן ואמרו במקום שבע"ת עומדין כו' כי כל המדות שבנה"ב בעצם מציאותן הן תקיפין וחזקים יותר מהמדות הקדושות שבנפש האלקית וכמו בגשמיות שהבהמות וחיות המה בעלי כח וגבורה בטבעם יותר מבני אדם. והטעם משום ששרשן ממקום גבוה מאד נעלה בחי' יד החזקה והן המלכים אשר מלכו לפני מלך מלך לבני ישראל למעלה מעלה ממקור נפשות ישראל הקדושות כו' רק שירדו ונפלו למטה מטה. ואמנם כד אתכפיא ואתהפכא מחשוכא לנהורא הרי נכלל בחי' תוקף זה בקדושה וזו היא מעלת בע"ת דבחילא יתיר וכמבואר במ"א. וזהו שביקש דוד להנצל מכפירים יחידתי כי יש בחי' יחידה שהוא תוקף והתגברות הרצון שלמעלה מהטעם גם בסט"א ונק' כפירים כמ"ש 'הכפירים שואגים לטרף' שהוא התגברות החיות גבור כארי כו' כנ"ל. ולזה אמר דוד מכפירים יחידתי שתהיה יחידתי מקושר בקשר אמיץ וחזק להשי"ת לבדו ולא תפול ח"ו בידי החיצונים הכפירים. 
וזהו תרומם גוי שיתהפכו המדות שבנפש הבהמית לדבקה בו ית' והיינו ע" י הצדקה דוקא כי במדה שאדם מודד מודדין לו וכמו שהוא מרחם על העני להחיות נפשו ממתי רעב כך מלמעלה מתגלגלים רחמים המרובים ממקור הרחמים על נפשו לרוממה משפלותה וטומאתה וכמ"ש מחיה מתים כו'. 
2. שם, כז, א-ב :

וזהו ענין תשוב ה' עילאה לגבי יו"ד. כי הנה כמו שבנשמה יש נר"נ ח"י אשר נר"נ מתלבשים בכלים נשמה במוח רוח בלב וחיה יחידה הם בחי' מקיפים. והתשובה הוא גילוי בחי' יחידה. 
וכך יובן ענין זה למעלה כי הנה מודומ"ע שלמעלה עד"מ הם בחי' כלים דע"ס שיש בהם ג' בחי' פנימי אמצעי חיצון מחשבה היא פנימית הכלי כו' והאורות המתלבשים בהם נק' נר"נ והם ג' אותיות דשם הוי' ה' ו' ה' והוא כמו עד"מ באדם השכל מתלבש במחשבה. אך היו"ד וקוצו של יו"ד הם בחי' אור עליון יותר הבלתי נמשך ומתלבש בכלי כלל וכמו עד"מ באדם אשר בחי' כח השכל עצמו אי אפשר שיתגלה בהמחשבה רק גילוי השכל שהוא הארה בעלמא ממנו נמשך ומתלבש במחשבה. וכך למעלה בחי' ח"ע [חכמה עילאה] הוא בחי' חיה וקוצו של יו"ד בחי' יחידה שלמעלה מעלה מהתלבשות בכלים אלא הוא בחי' מקיפים סוכ"ע [סובב כל עלמין]. 
והנה ע"י שהאדם מעורר בנפשו גילוי בחי' יחידה שבו, עי"ז נמשך ג"כ למעלה תשוב ה' עילאה לגבי יו"ד דהיינו עליית הכלים עד שיתגלה בהם התגלות אורות המקיפים, בחי' סוכ"ע יומשך בגילוי בבחי' ממכ"ע, שהמקיפים נעשים בחי' פנימיים ע"י התשובה. וזהו ענין עליית הנשמות שהרי שרשן בתחלה הוא רק מבחי' הכלים וזהו ענין ישראל עלו במחשבה דהיינו פנימית הכלים. והגם שנתבאר שהנשמה בעצם ג"כ כלולה מנרנח"י אשר חיה יחידה הן למעלה מבחי' כלים. אך זהו ע"ד שכלים דאצילות נעשים אורות לבי"ע. ומ"מ באמת אינן רק מבחי' כלים. וכן מבואר באריכות בשע"ק [שערי קדושה] להרח"ו (חלק שלישי שער שני) שאור מחצב הנשמות יש בו נר"נ חיה יחידה ומ"מ כולם בחי' לבוש לע"ס [לעשר ספירות] והוא אור מתיילד ונמשך מהע"ס כו' וכן מבואר ממ"ש בע"ח שמ"א פ"ג כי יש ניצוץ קטן מאד שהוא בחי' אלהות כו' וזה הניצוץ מתלבש בכח ניצוץ אחד נברא כו' הנקרא יחידה כו' ע"ש הרי כללות נרנח"י של הנשמות נמשכים רק מניצוץ קטן מאוד והיינו מהכלים דע"ס. 
נמצא שעם היות שהנשמות נמשכו מפנימיות הכלים עכ"ז אין בהן גילוי הקו מאור א"ס משא"כ בהכלים שהקו מאיר בהן ואיהו וחיוהי וגרמוהי חד. וזהו הירידה צורך עלייה שע"י התשובה יתעלו לאשתאבא בגופא דמלכא ממש. ע"ד כלים דאצי' שמתייחדים עם האור שהוא הקו מאור א"ס. ועוד שיתעלו להתייחד עם גילוי אורות מקיפים מה שאין מתגלה עתה אפילו בכלים דאצילות כנ"ל. וזהו ענין תשוב ה"א עילאה לגבי יו"ד. ובמ"א נתבאר שזהו ענין יחוד איהו וחיוהי חד שלמעלה מבחי' היחוד עם גרמוהי כו' וזהו ענין ביום ההוא יהיה היינו ב"פ י"ה היינו שהוי"ו דשם הוי' יהי' בחי' יו"ד כו' והיינו שגם בה"א תתאה דשם הוי' שהוא מקור דבי"ע יהיה הגילוי כמו בה"א עילאה ע"ד תשוב ה"א לגבי יו"ד הנ"ל. וכמ"כ צ"ל בחינת תשובה עילאה מלמעלה למטה והיינו ע"י תורה ומצות וכמ"ש באגרת התשובה פ"ט והוא ע"ד שנתבאר בזהר ויקרא (דט"ז ע"א) מאן ישוב כו' ע"ש. והענין כי המצות הן הן המשכות אור א"ס שהוא קדוש ומובדל כו' להתלבש בבחי' כלים שהן כגופא כו' ואין אור א"ס שהוא קדוש ומובדל כו' מאיר בכלים שהן כגופא כו' ואין ערוך להן אליו ית' הוא ע"י המצות דוקא שבהן ועל ידן דוקא נמשך אור א"ס ע"י ציצית אור מקיף בבחי' זו וע"י תפילין מקיפין בבחי' אחרת כו' וכעד"ז בכל המצות שכולן הן המשכות אור א"ס בחי' קדוש ומובדל כו'. 
והטעם הוא לפי שהמצות הן בעשייה גשמיית דוקא לכך יש להן כח זה להמשכה זו. וכנודע כי כל דבר שהוא בבחי' ומדרגה גבוה מאד נעלה אינו בא לידי התגלות כ"א בבחי' ומדרגה היותר תחתונה דוקא. והיינו ענין נעוץ תחלתן בסופן כי עיקר גילוי תחלתן הוא בסופן דייקא. משא"כ במקום העליון יותר אינו נראה גילוי זה. כי הנה תחלת הבריאה מאור א"ס ב"ה היתה יש מאין ומשם ואילך הרי כל השתלשלות המדרגות הן יש מיש ואין כח יש מאין מתגלה בכל סדר המדרוגת שבהשתלשלות אלא בארץ הלזו התחתונה בגשמיות דוקא שהרי כח הצומח שבה הוא להצמיח יש מאין אלא שיש צומח ע"י זריעת הגרעין וגם הוא נרקב והיה לאין ואפס ומ"מ ה"ז בבחי' יש קצת ויש שצומח מאין ממש כמו עשבים ואילני סרק והיינו לפי שהארץ היא בחי' התחתונה שבד' יסודות אש רוח מים עפר לכך מתלבש בה דוקא הכח העליון להצמיח יש מאין ביותר וא"כ נראה שכל מה שהוא למטה ביותר יש בו התלבשות כח עליון ביותר. 
ולכך המצות מעשיות שהן בעשי' גשמיות יש בהן כח המשכה זו ליש מאין ממש שהן מאור א"ס ב"ה הקדוש ומובדל כ'ו. שהיא המשכה היותר עליונה כבתחלת הבריאה. והגם שנתלבשו בדברים גשמיים למטה מטה ה"ז כמו הלחם שמחיה את האדם שאע"פ שהלחם במדרגה יותר למטה מן האדם מ"מ יש בו כח להמשיך חיות אל האדם ולהשיב נפשו אליו. כך המצות מעשיות יש להן כח להמשיך חיות ואור א"ס להתלבש בכלים והיינו ע"י שישראל מקיימין המצות לפי שנשמות ישראל הן מבחי' פנימית הכלים דע"ס ולכך במה שממשיכים אור וחיות המצות על נפשם גורמים המשכת אור א"ס להתלבש בכלים דע"ס שהם הם מקור ושרש נפשם למעלה:
3. הצמח צדק, אור התורה – עניינים, עמ' רצח: ...ומעתה י"ל כל אלה בנפש האלוקית. דכתיב 'רוח הבהמה יורדת למטה ורוח האדם עולה למעלה'. והיינו שכל ענין ואופן הנפש האלוקית רק ליכלל ולהבטל לאלקים חיים, וכמ"ש 'נר הוי' נשמת אדם', שכמו שהנר בטבעו עולה למעלה - כמו כן כל נפש אלוקית מישראל בטבעה לעלות למעלה לא מצד איזה שכל וטעם, ומה שיש בה שכל היינו שגם השכל מחייב את הביטול העצמי שלה אבל כל עיקרה בביטול עצמה. 

וכמו שאנו רואים בנקודת יהודית שבכ"א מישראל גם קל שבקלים כו', רק שזהו בחינת התקשרות, כמ"ש 'ואתם הדבקים' כו' שזהו לשון דביקות והתקשרות, ולא זהו ביטול כי אינו בטל כלל וכלל רק מקושר בחבלי עבותות אהבה בלי ינתק, גם אם אין לו שום רצון וכדומה כו'. ובחינה זו הוא למעלה הרבה מבחינת הביטול עצמי שבנפש ונקרא בחינת התקשרות, זה בחינת יחידה שבנפש. אבל יש ג"כ בחינת הביטול עצמי שבנפש, דהיינו שיש בכח כ"א מישראל להיות בטל לאלוקות למעלה מן השכל והטעם ולא זה בחינת התקשרות, שהוא מצד כי חלק אלוה עמו כו' והוא בחינת נקודת יהודית ואינה שייכה לגרום שום ביטול בנפש וכעניין נקודת יהודית בקל שבקלים
. אבל בחינת הביטול שלמעלה מן הטעם נקרא חיה שבנפש והוא בחינת חכמה – כח מה שבנפש, והחכמה נקרא מעיין לנהר דבינה שע"י הביטול דחכמה שבנפש יבוא ממילא לידי השגה באלוקות שהוא להבין ולהשכיל איך שמאמיתת המצאו נמצאו כל הנבראים מאין ואפס המוחלט להיות יש ודבר, ולא כן הוא כי הכל אין ואפס המוחלט וכמו קודם שנברא העולם. 
4. הראי"ה קוק, ש"ק, א, שיב: השמחה העליונה מתגברת דוקא ע"י ביטול גמור של מהות עצמו, מפני שהנשמה מתחילה להכיר את כל הטעות שיש במהותיות עצמותית, והחפץ מתגבר לאשתאבא בגופא דמלכא, בשלמות אין סוף של נועם העליון. והיא הענוה הגמורה והשפלות העמוקה, שהעצמיות היא בה רק שירים, כלומר ענין של חסרון שנשאר בלתי כלול בשלימות העליונה. משים עצמו כשירים. והרגשה זו היא ההרגשה המיוחדת לישראל, שהם ממעטים את עצמם בכל גדולה הניתנת להם.

שם, שצג: קושי גדול יש בהציור של השגת אלהות ויחוסה להעולם ולכל הנבראים כולם, על פי הציור של ההויה האלהית מחוץ לההויה של העולם, אז נרצה הדבר כאלו איזה הצלחה עמדה, שהאלהים יהיה בחיובו המאושר מהכל, וכל הנבראים הם החסרים, ממניעת הצלחתם, להיות כאלהים. ומפני זה יש נטיה בנפש להציור של האחדות הכוללת, המכרת רק את האלהות, ויודעת גם כן שכל גילוי פרטי איננו ענין האלהות, כי אם הכל, ומקור הכל, ומה שהוא למעלה למעלה מזה. אבל מה שמחלק את הגילוי הפרטי מאלהות, איננו ענין של אמת מצד עצמו, אלא סמיות עינים שלנו גורמת כן, שאיננו מכירים כי אם את הפרטיות. ואנו בעצמנו מציאותנו הפרטית בחסרונותיה היא סמיות עינים. אבל גם דעה זו אינה מתאימה לכל יתר תנאי האושר הכמוסים בגנזי הלב. מה שהוא מישב את הדעת הוא יסוד האושר שבחופש, הצדק החפשי המלא. הטוב המוחלט, החפשי שנוטה בחופשו אל הטוב, הוא מחויב המציאות, וכל יחיד יכול להתעלות בעצם חופשו אל מקור החפץ הטוב, וכשירצה את הטוב המוחלט, ישתאב בגופא דמלכא. ולא תהיה שום הבדלה בינו ובין אלהיו. כי אם עונתיכם היו מבדלים בינכם לבין אלהיכם. חוזרים אנו לפי זה, שההויה האמתית היא האלהות, וכל ההויה הירודה ממעלת אלהים עליון איננה כי אם ירידת הרצון בבחירתו הבלתי שלמה, וזה גורם תוספת של גרעון. וסוף כל סוף שכל הטומאה תכלה, והרצון מתוך חופשו יתעלה אל הטוב המוחלט, ויהיה ד' אחד ושמו אחד. והויה זו של חזרת הכל אל האלהות היא השלמות העליונה בהויה, ואין כח להשיג ערכה.

� "וכך היה נשמע הלשון ממורינו ורבינו נ"ע בדבקותו שהיה אומר בדבקותו: איני רוצה דבר. איני רוצה גו עדו ואיני רוצה עולם הבא – אני רוצה רק אותך לבדך" (האדמו"ר הצמח צדק, דרך מצוותיך, שרש מצוות תפילה, פרק מ', עמ' קלח).


� להרחבה: שערי קדושה לר' חיים ויטל, חלק ג', שער ב'. מה אמר רח"ו וכיצד הבין אותו האדמו"ר הזקן. 


� תניא, פרק י"ח:


הנה החכמה היא מקור השכל וההבנה והיא למעלה מהבינה שהוא הבנת השכל והשגתו והחכמה היא למעלה מההבנה וההשגה והיא מקור להן וזהו לשון חכמה כ"ח מ"ה שהוא מה שאינו מושג ומובן ואינו נתפס בהשגה עדיין ולכן מתלבש בה אור א"ס ב"ה דלית מחשבה תפיסא ביה כלל ולכן כל ישראל אפילו הנשים ועמי הארץ הם מאמינים בה' שהאמונה היא למעלה מן הדעת וההשג' כי פתי יאמין לכל דבר וערום יבין וגו' ולגבי הקב"ה שהוא למעלה מן השכל והדעת ולית מחשבה תפיסא ביה כלל הכל כפתיים אצלו ית' כדכתיב ואני בער ולא אדע בהמות הייתי עמך ואני תמיד עמך וגו' כלומר שבזה שאני בער ובהמות אני תמיד עמך ולכן אפי' קל שבקלים ופושעי ישראל מוסרים נפשם על קדושת ה' על הרוב וסובלים עינוים קשים שלא לכפור בה' אחד ואף אם הם בורים ועמי הארץ ואין יודעים גדולת ה'. וגם במעט שיודעים אין מתבונני' כלל ואין מוסרי' נפשם מחמת דעת והתבוננות בה' כלל. אלא בלי שום דעת והתבוננות רק כאלו הוא דבר שאי אפשר כלל לכפור בה' אחד בלי שום טעם וטענה ומענה כלל והיינו משום שה' אחד מאיר ומחיה כל הנפש ע"י התלבשותו בבחי' חכמה שבה שהיא למעלה מן הדעת והשכל המושג ומובן:  

